钦定古今图书集成/明伦汇编/闺媛典/第071卷 > 胡之宁妻戴氏
## 钦定古今图书集成/明伦汇编/闺媛典/第071卷 > 胡之宁妻戴氏

按《太平府志》：戴氏，胡之宁妻。黄兵屠郡，杀其夫，见戴
晳美，曳其发驱之行。戴绐之曰：“毋曳我发，当从汝。但
家有金镯，不忍弃也。”兵利其有，释戴。时一婢亦被缚，
更绐之曰：“愿得婢为役，同事尔。”兵又释之。经市河，牵
婢跃入水，骂曰：“夫被杀，我岂从汝狗彘耶！”随伏水底，
兵度不能得，乱枪创之。后出其尸，上下衣皆不可解。